কোন রাষ্ট্র বা সমাজ বিপ্লবের কাজই দলীয় দফতর, সেনাদপ্তর বা কনভেনশনে ঘটে না। সরকারি পরিকল্পনা কমিশন থেকেও রাষ্ট্র বিপ্লবের সূচনা হয় না। রাষ্ট্র বিপ্লব শুরু করে এবং তা সফলতার দ্বারে পৌছে দেয় জনগণ। বিশেষ কোন দল বা পার্টি নয়, সরকারও নয়। শত সহস্র ঝর্ণা ধারা যখন একক ধারায় মিলিত হয় কেবল তখনই প্রবল প্রমত্তা স্রোতস্বী নদীর জন্ম নেয়। তখন সে নদীটি ফুলে-ফলে শস্যে ভরা বিপ্লব আনে এমন কি মরুভূমিতেও। অথচ একক ঝর্ণাধারা মরুপথে অচীরেই পথ হারিয়ে ফেলে। তেমনি রাষ্ট্রীয় বিপ্লবের ক্ষেত্রেও। কোন একক দল সে দায়িত্ব নিলে সেটি সহজে পরাজিত হয় এবং পরাজয় শেষে হারিয়ে যায়। ইসলামি রাষ্ট্র বিপ্লবের কাজে তাই উপযোগী পরিবেশ সৃষ্টি করতে হয় এবং ধারণ ক্ষমতা বাড়াতে হয় বিভিন্ন গুণের লক্ষ লক্ষ মানুষের মহামিলনে। ফরাসী বিপ্লব, খেলাফত আন্দোলন, পাকিস্তান আন্দোলন, ইরান বিপ্লব – কোনটিই কোন এক দলের ফসল ছিল না। এমন একটি রাষ্ট্রীয় বিপ্লবের লক্ষ্যে রাষ্ট্র বিপ্লবের এ বাণীকে সাধারণ মানুষের ঘরের দোয়ারে নিয়ে যেতে হবে। নিরক্ষর হওয়া বা গ্রামের বাসিন্দা হওয়া এখানে কোন অপরাধ নয়, অসামর্থতাও নয়। বরং প্রচন্ড অসামর্থতা বাড়াতে পারে বিশ্ববিদ্যালয়ের পিএইচডিও। আজকের মুসলিম দেশগুলো ভেঙ্গে যাচ্ছে, মুসলিম দেশগুলো শত্রুদের দ্বারা অধিকৃত হচ্ছে এবং সেখানে কুফরি আইন ও সেকুলার সংস্কৃতির প্লাবন বইতে শুরু করেছে –তা এসব ডিগ্রিধারীদের জন্যই। নিরক্ষর গ্রামের মানুষদের জন্য নয়। বরং মুসলিম ইতিহাসের অতি গর্বের কাজ করেছেন মরুবাসী নিরক্ষরেরা, বিশ্ববিদ্যালয়ের ডিগ্রিধারিরা নয়। ইসলামকে বিজয়ী করতে তারা শুধু শ্রম, অর্থ ও সমেই দেননি, প্রাণও দিয়েছেন। অথচ সে সামর্থ আজকের কলেজ-বিশ্ববিদ্যালয় ও মাদ্রাসার ডিগ্রিধারীদের ক’জনের? আফগানিস্তানে এরূপ ডিগ্রিধারী সেকুলারদের সংখ্যা কম হওয়ার কারণেই ৪০টি অমুসলিম দেশের সম্মিলিত বাহিনী সেদেশে শরিয়ত বিরোধী আইনের প্রয়োগ ও পাশ্চাত্য সংস্কৃতির প্রতিষ্ঠায় বাধার সম্মুখিন হচ্ছে।